Sportska zajednica grada Pregrade

Ul. Ljudevita Gaja 32, 49 218 Pregrada

OIB: 25201242779

U Pregradi, 23.01.2017. godine

**Javni natječaj za financiranje projekata udruga**

**u sportu na području grada Pregrade za 2017. godinu**

**I. Cilj Natječaja**

**Opći cilj;** povećanje kvalitete života djece, mladeži te svih građana kroz provođenje sportskih programa treninga i natjecanja u sportskim klubovima grada te kroz sportsku rekreaciju.

**Specifični cilj;** razviti i provesti učinkovite i održive aktivnosti koje će pridonijeti razvoju sporta u cjelini i sportskih vještina, posebice djece i mlađih dobnih skupina, te razvijanju amaterskog sporta, odnosno rekreacije kao zdravog stila života za sve dobne skupine.

Prioriteti za dodjelu sredstava su projektne i aktivnosti kojima se unapređuje kvaliteta života djece, mladeži i svih građana grada Pregrade kroz provođenje sportskih i rekreacijskih aktivnosti, a koje su usmjerene na sljedeća prioritetna područja- trening i natjecanja sportaša, sportske priredbe i manifestacije, sport za djecu i mladež, sportsko rekreacijske aktivnosti i sport osoba sa invaliditetom, sportske radionice, poticanje razvoja novih sportova na području grada.

Prioritetno područje:

* Jačanje kapaciteta udruga za rad u području sporta: provođenje sportskih programa treninga i natjecanja u sportskim klubovima, sportska rekreacija, razvijanje i provođenje učinkovitih i održivih aktivnosti koje će pridonijeti razvoju sporta u cjelini i sportskih vještina, posebice djece i mlađih dobnih skupina, te razvijanju amaterskog sporta, odnosno rekreacije kao zdravog stila života za sve dobne skupine.

**II. Područje aktivnosti Natječaja;**

Udruge suglasno ovom Natječaju mogu prijaviti projekt za sljedeće prioritetne aktivnosti i mjere;

* osiguravanje sredstava potrebnih za djelatnost udruga u sportu,
* pomaganje i poticaj sportskog stvaralaštva,
* akcije i priredbe u sportu grada Pregrade, a koje će pridonijeti razvitku i promicanju sportskog života u gradu Pregradi,
* osiguravanje uvjeta za sportske manifestacije,
* jačanje kapaciteta OCD-a za upravljanje i koordiniranje volonterima, izobrazba volontera,
* poticanje i skrb o stručnom osposobljavanju vlastitog stručnog kadra koji će odgajati mlade naraštaje u njegovanju sporta, sportskih natjecanja i sportske rekreacije
* razvoj alata za praćenje provedbe i evaluaciju kvalitete i opsega sporta,
* unapređivanje znanja i razvijanje vještina zaposlenika i volontera OCD-a za zagovaranje i osnaživanje sporta
* razvijanje inovativnih projekata u sportu,
* aktivnosti usmjerene na poticanje komunikacije OCD-a s općom, ciljanom i stručnom javnosti u području sporta,
* aktivnosti usmjerene poticanju lokalnih vlasti, javnih institucija i poslovnog sektora za suradnju s civilnim društvom u planiranju i održavanju sportskih događaja u zajednici.

**III. Visina financijske potpore**

Za financiranje projekata u okviru ovog Natječaja raspoloživ je iznos od 220.000,00 kuna.

Najmanji ukupni iznos koji se jednoj udruzi može odobriti putem ovog Natječaja je iznos od 1.000,00 kuna, a najviši ukupni iznos koji se jednoj udruzi može odobriti putem ovog Natječaja je iznos od 170.000,00 kuna.

Prihvatljivi su i troškovi nastali prije raspisivanja javnog natječaja.

**IV.Uvjeti prijave**

Rok za podnošenje prijedloga projekata je 30 dana, a završava 22.02.2017. godine.

Svaka udruga može prijaviti i ugovoriti samo jedan projekt u okviru ovog Natječaja, na razdoblje provedbe do 31.12.2017. godine. Ista udruga može biti partner na više projekata unutar područja Natječaja.

Prijavu projekta na Natječaj može podnijeti udruga koja je upisana u Registar udruga i djeluje najmanje jednu godinu u Republici Hrvatskoj zaključno s danom objave Javnog natječaja, koja je programski usmjerena na rad u području obuhvaćenom Natječajem što je razvidno iz ciljeva i popisa djelatnosti u statutu udruge, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema davatelju financijskih sredstava te svim drugim davateljima financijskih sredstava iz javnih izvora.

Prije potpisa ugovora udruga će morati priložiti dokaze da se protiv odgovorne osobe u udruzi i voditelja projekta ne vodi kazneni postupak, te da udruga ima podmirene sve doprinose i plaćen porez.

**V. Kriteriji za dodjelu financijske potpore**

Kako se može ostvariti prednost u financiranju projekta i tko nema pravo prijave na Javni natječaj detaljno je opisano u Uputama za prijavitelje na Javni natječaj za financiranje projekata udruga u sportu na području grada Pregrade u okviru raspoloživih sredstava Sportske zajednice grada Pregrade za 2017. godinu.

**VI. Način prijave**

Pravo podnošenja prijedloga na Natječaj imaju članovi/ce Sportske zajednice grada Pregrade koje obavljaju djelatnost iz područja sporta.

Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada Pregrade; [www.pregrada.hr](http://www.pregrada.hr/).

Upute za prijavitelje i propisani obrasci sastavni su dio ovog Natječaja.

Natječajna dokumentacija se predaje u zatvorenoj omotnici koja na vanjskoj strani mora sadržavati puni naziv i adresu podnositelja prijave, preporučenom pošiljkom ili dostavom u pisarnicu Grada Pregrade, obavezno uz naznaku:

**„Javni natječaj za financiranje projekata udruga u sportu na područja grada Pregrade za 2017. godinu – NE OTVARATI“**

na adresu

**Sportska zajednica grada Pregrade**

**Grad Pregrada,**

**Josipa Karla Tuškana 2,**

**49 218 Pregrada**

**VII. Rok za podnošenje prijedloga projekata i programa**

Rok za podnošenje prijedloga projekata i programa je 30 dana, a završava 22.02.2017. godine.

**VIII. Procjena kvalitete projekata, objava rezultata, pravo na prigovor i potpisivanje ugovora**

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe poziva detaljno su opisani u Uputama za prijavitelje.

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Poziva. SZGP će prijaviteljima čije prijave imaju manje nedostatke koji ne utječu na sadržaj prijave bitan za ocjenjivanje prijave, tražiti naknadno dopunjavanje, odnosno ispravljanje prijave potrebnim podacima ili prilozima u roku od dva (2) dana od dana primitka zahtjeva.   
S udrugama kojima su odobrena financijska sredstva SZGP će potpisati Ugovor o financiranju projekata najkasnije 30 dana od dana donošenja odluke o financiranju.

Financiranje projekata realizirat će se jednokratno ili u jednakim tromjesečnim iznosima, a sve prema mogućnosti izvršenja od strane SZGP i predviđenoj dinamici provedbe projekta.

Sva pitanja vezana uz ovaj Javni natječaj mogu se postaviti isključivo elektroničkim putem, slanjem upita na adresu elektronske pošte: szgp1602@gmail.com, i to najkasnije 15 dana prije isteka natječaja.

Javni natječaj se objavljuje na službenim internet stranicama Grada Pregrade i na oglasnoj ploči Grada Pregrade.

Predsjednik

Zlatko Šorša